钦定古今图书集成/明伦汇编/氏族典/第501卷 > 《苏州府志》 > 陆云公
## 钦定古今图书集成/明伦汇编/氏族典/第501卷 > 《苏州府志》 > 陆云公

按《梁书陆云公传》：“云公字子龙，吴郡人也。祖闲，州别
驾。父完，宁远长史。云公五岁诵《论语》《毛诗》，九岁读《汉
书》，略能记忆，好学有才思。州举秀才，累迁武陵王湘
东王行参军。高祖召兼尚书仪曹郎，入直寿光省，除
著作郎，迁中书黄门郎。太清元年卒，时年三十七。云
公从兄才子，亦有才名，历官中书郎、宣成王友，太子”
中庶子廷尉卿先云公卒才子《云公文集》并行于世。